CELEX: 32010R0974
Language: sl
Date: 2010-10-29 00:00:00
Title: Uredba Komisije (EU) št. 974/2010 z dne 29. oktobra 2010 o določitvi obrestnih mer, ki se uporabljajo za izračun stroškov financiranja intervencijskih ukrepov v obliki odkupa, skladiščenja in prodaje zalog, za obračunsko leto 2011 EKJS

30.10.2010   
            
            
               SL
            
            
               Uradni list Evropske unije
            
            
               L 285/9
            
         UREDBA KOMISIJE (EU) št. 974/2010
   z dne 29. oktobra 2010
   o določitvi obrestnih mer, ki se uporabljajo za izračun stroškov financiranja intervencijskih ukrepov v obliki odkupa, skladiščenja in prodaje zalog, za obračunsko leto 2011 EKJS
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) in zlasti člena 3(3) Uredbe,
   ob upoštevanju naslednjega:
   
               (1)
            
            
               Člen 4(1)(a) Uredbe Komisije (ES) št. 884/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 v zvezi s financiranjem intervencijskih ukrepov za javno skladiščenje s strani Evropskega kmetijskega jamstvenega sklada (EKJS) in knjiženjem postopkov javnega skladiščenja s strani plačilnih agencij držav članic (2) predvideva, da se izdatki za finančne stroške, ki so jih države članice imele pri mobilizaciji sredstev za odkup proizvodov, določijo v skladu s pravili iz Priloge IV k navedeni uredbi.
            
         
               (2)
            
            
               V skladu s prvim pododstavkom točke I.1 Priloge IV k Uredbi (ES) št. 884/2006 se zneski zadevnih finančnih stroškov izračunajo na osnovi enotne obrestne mere za Unijo, ki jo določi Komisija na začetku vsakega obračunskega leta. Ta enotna obrestna mera ustreza povprečju obrestnih mer EURIBOR za trimesečni in dvanajstmesečni terminski tečaj, zabeleženih v šestih mesecih pred obvestilom držav članic, določenim v prvem pododstavku točke I.1 navedene Priloge IV, ponderiranim z eno tretjino oziroma dvema tretjinama. Ta obrestna mera mora biti določena v začetku vsakega obračunskega leta Evropskega kmetijskega jamstvenega sklada (EKJS).
            
         
               (3)
            
            
               Vendar če je obrestna mera, ki jo sporoči država članica, nižja od enotne obrestne mere, določene za Unijo, se za zadevno državo določi v skladu z drugim pododstavkom točke I.2 Priloge IV k Uredbi (ES) št. 884/2006 sporočena obrestna mera.
            
         
               (4)
            
            
               Če v skladu s tretjim pododstavkom točke I.2 Priloge IV k Uredbi (ES) št. 884/2006 država članica ne sporoči obrestne mere na obrazcu in do roka, določenega v prvem pododstavku točke I.2 navedene Priloge IV, se šteje, da je obrestna mera te države članice 0 %. Če država članica izjavi, da v referenčnem obdobju ni imela nobenih stroškov obresti, ker v navedenem obdobju ni javno skladiščila kmetijskih proizvodov, za navedeno državo članico velja enotna obrestna mera, ki jo določi Komisija. Luksemburg, Malta in Portugalska so izjavili, da v referenčnem obdobju niso imeli nobenih stroškov obresti, ker v navedenem obdobju niso javno skladiščili kmetijskih proizvodov.
            
         
               (5)
            
            
               Glede na sporočila držav članic Komisiji je obrestne mere za obračunsko leto 2011 EKJS treba določiti ob upoštevanju teh različnih elementov.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za kmetijske sklade –
            
         SPREJELA NASLEDNJO UREDBO:
   Člen 1
   Za izdatke za finančne stroške, ki so jih države članice imele pri mobilizaciji sredstev za odkup intervencijskih proizvodov, nastale v obračunskem letu 2011 Evropskega kmetijskega jamstvenega sklada (EKJS), se obrestne mere iz Priloge IV k Uredbi (ES) št. 884/2006 ob uporabi člena 4(1)(a) navedene uredbe določijo na:
   
               (a)
            
            
               0,0 % za posebno obrestno mero, ki se uporablja na Cipru ter v Estoniji in Litvi;
            
         
               (b)
            
            
               0,2 % za posebno obrestno mero, ki se uporablja v Bolgariji;
            
         
               (c)
            
            
               0,3 % za posebno obrestno mero, ki se uporablja na Švedskem;
            
         
               (d)
            
            
               0,4 % za posebno obrestno mero, ki se uporablja v Nemčiji, na Irskem in na Finskem;
            
         
               (e)
            
            
               0,5 % za posebno obrestno mero, ki se uporablja v Avstriji in Združenem kraljestvu;
            
         
               (f)
            
            
               0,6 % za posebno obrestno mero, ki se uporablja v Italiji;
            
         
               (g)
            
            
               0,7 % za posebno obrestno mero, ki se uporablja v Grčiji;
            
         
               (h)
            
            
               1,0 % za posebno obrestno mero, ki se uporablja v Belgiji;
            
         
               (i)
            
            
               1,1 % za enotno obrestno mero za Unijo, ki se uporablja v drugih državah članicah.
            
         Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. oktobra 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. oktobra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 209, 11.8.2005, str. 1.
   
      (2)  UL L 171, 23.6.2006, str. 35.